Diari Oficial de la Generalitat Valenciana


Sumari del DOGV 6363, del 27-09-2010 (2010/10212)

RESOLUCIÓ de 25 d'agost de 2010, de la Conselleria d'Educació, per la qual s'autoritza el centre de Formació Professional Folguera-Vicent, codi de centre 16606975, d'Alboraya, per a impartir cicles formatius en la modalitat semipresencial o a distància.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6363

Data del DOGV
:   27-09-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10152


Data del document
:   25-08-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 25 d'agost de 2010, de la Conselleria d'Educació, per la qual s'autoritza el centre de Formació Professional Folguera-Vicent, codi de centre 20863579, d'Alboraya, per a impartir cicles formatius en la modalitat semipresencial o a distància. [2010/10669]  
1. L'expedient ha sigut iniciat a instància del representant de la titularitat del centre, el qual sol·licita autorització davant de la Direcció General d'Ordenació i Centres Docents, per a impartir els cicles formatius següents en la modalitat semipresencial o a distància:   
- Tècnic Superior en Higiene Bucodental, de la família professional de Sanitat.  
2. La Direcció General d'Avaluació, Innovació i Qualitat Educativa i de la Formació Professional va emetre, amb un informe previ favorable de la Inspecció Educativa, una proposta favorable a l'autorització d'este cicle en data 20 de juliol de 2010, amb les condicions següents:  
a) El centre haurà de disposar d'una aula virtual constituïda sobre plataforma Moodle en una versió estable, com a mínim 1.9.X.  
b) Per a fer-ho, haurà de disposar d'un servidor (intern o extern al centre) que continga la plataforma Moodle, de manera que permeta l'accés fluid de l'alumnat als materials dels mòduls amb prou capacitat per a contindre tots els materials de mòduls de tot el curs acadèmic.  
c) Per tal que el professorat puga realitzar correctament les tasques de docents e-Learning, el centre haurà de disposar de:  
- Equips informàtics dotats amb els elements de maquinari i aplicacions de programari (eXe Learning, Wink, cmaptools, etc.).  
- Connexió a Internet amb un mínim de 4 Mb, amb la finalitat de possibilitar la col·locació fluida dels materials didàctics en l'aula virtual.  
d) Línia telefònica dedicada exclusivament a les hores assignades a tutories individualitzades.  
e) A causa de les característiques de les tutories col·lectives, que permetran reforçar i practicar els continguts exposats en l'aula virtual, el centre haurà de tindre aules equipades amb els elements necessaris per a complir amb les necessitats docents planificades per als distints mòduls dels cicles que s'hi impartixen (una aula equipada amb ordinador/projector, una aula d'informàtica, tallers específics, etc.)  
f) D'acord amb l'article 11. B) de l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de Cicles Formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV del 17 de juny de 2009), els materials didàctics hauran d'estar adaptats a esta modalitat d'ensenyança, i en este sentit tindran les característiques següents per a cada mòdul que integre el cicle formatiu: guia de l'alumne amb la programació didàctica i la temporalització del mòdul corresponent; hauran de facilitar la tutoria en línia, a través de diferents mitjans integrats en les unitats temàtiques: fòrums, xats, missatgeria interna, tallers, blocs, etc.; disposaran d'una versió imprimible i igualment inclouran exercicis pràctics que es puguen realitzar i corregir en xarxa, així com activitats d'autoavaluació adaptades al contingut del mòdul. L'autorització s'haurà d'inscriure en el Registre de Centres Docents de la Comunitat Valenciana.  
3. Basant-se en això, la Direcció General d'Ordenació i Centres Docents, en data 2 d'agost de 2010, va elevar al conseller d'Educació la corresponent proposta de resolució.  
4. El centre complix amb el requisit d'estar autoritzat i d'impartir el cicle formatiu en la modalitat presencial per al qual sol·licita autorització en la modalitat semipresencial o a distància. El centre tindrà un límit màxim de 45 places escolars per cada cicle formatiu.  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); l'Orde de 4 de juliol de 2008 (DOCV núm. 5.818, de 31.07.2008), de la Conselleria d'Educació, per la qual es regula l'organització de les ensenyances dels Cicles Formatius de Formació Professional en la modalitat semipresencial o a distància en centres públics de la Comunitat Valenciana; i l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de Cicles Formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV de 17 juny 2009, núm. 6037).  
Vista la proposta del director general d'Ordenació i Centres Docents de data 2 d'agost de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Autoritzar el centre de Formació Professional que a continuació s'indica, atenent les característiques i ensenyances, i d'acord amb els condicionaments ja especificats, per a impartir el cicle que s'especifica en la modalitat de semipresencial o a distància.  
Denominació específica del centre: Folguera-Vicent  
Titular: Folguera-Vicent SL.  
Domicili: Av. Divino Maestro, núm. 14-baix  
Localitat: 46881 Alboraya  
Província: València  
Codi: 74012414  
Cicles formatius que s'autoritzen, d'acord amb els requeriments tècnics ja especificats:  
- Tècnic Superior en Higiene Bucodental, de la família professional de Sanitat.  
Segon  
Esta disposició tindrà efectes des de la data en què es dicta. No obstant això, els seus efectes acadèmics s'entenen referits a l'inici del pròxim curs escolar.  
Tercer  
Esta autorització donarà lloc a les inscripcions establides en l'Orde de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú; i 10, 14 i 46 de la Llei Reguladora de la Jurisdicció Contenciosa Administrativa, esta resolució esgota la via administrativa i contra esta es pot interposar recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació en el termini d'un mes a comptar de l'endemà de ser notificada.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar a partir de l'endemà de la publicació en el Diari Oficial de la Comunitat Valenciana.  
València, 25 d'agost de 2010.- El conseller d'Educació: Alejandro Font de Mora Turón.